XMind هو برنامج عالامة نتاع تفراع وللا MindMapping.

يعاونك تنضم الفكارات و القراية نتاعك ف صورة مفرعة و ساهلة من كل جيهة.

هاد البرنامج عندو نوسخة باطل، ما يستقام والو و فيه بزاف عفسات شابين. كي تشوف الفايدات نتاوعو، تدهش كيفاش يقدر يكون باطل.

شحال من مليون ن’ بنادم يخدمو بيه ف العالم باش يْنَضْمو خدمتهوم و قرايتهوم و باش يتعاملو خير مع المعلومات المعقدة و يسهلوها.

كاين شحال من برنامج نتاع تفراع تقدر تختار بيناتهوم. الكوترية نتاع الناس خيرو XMind.

اللي خرج و طلع التقنية نتاع التفراع هو طوني بوزان Tony Buzan.

هاد التقنية برهنت الفايدة نتاعها ف العالم ب كمالو من جيهة التصفية نتاع الفكار و الزيادة ف المردودية نتاع الناس اللي يخدمو بيها في خدمتهوم وللا قرايتهوم

الفايدات نتاع XMind:

يساعدك ف الموراجاعة نتاع القراية نتاعك

ينقص عليك تمل القراية

كولشي ب الزواق

تقدر تسجل الملفات ل شحال من تنسيق معروف نتاع كتبة و تصاوير… ب المعنى، تنجم تخدم مع الناس اللي ما عندهومش XMind : doc, png, svg, html, jpeg, Excell, FreeMind, Mindjet…

البرنامج يقبل تانيك الملفات الماجيين من برامج واحدوخرين.

البرنامج يسمحلك تشفر الملف نتاعك و زيادة ف الآمان عند المقاسمة نتاع الملفات.

– تقدر تخدم و تتقاسم الملفات مع ناس واحدوخرين في شبكة محصورة LAN.

عفسات:

كاين زوج بوطونات، تقضي بيهوم بزاف صوالح ف البرنامج: Enter و TAB.

بيهوم، تقدر تبني التصويرة نتاعك ف الشكل نتاع سنسلة وين كول عوقدة تدديك ل عوقدة تحتانية واحدوخرا.

باش تبدل الكتبة، عبز على F2.

ف الملف نتاعك، تقدر تزيد: كتبات قد ما تبغي، تصاوير، ملفات واحدوخرين…

البرنامج يسمحلك تتقاسم القوالب templates نتاوعك وللا تددي واش كاين أونلاين ف المعرض نتاع XMind.

اللوغات المحمولين:

اللوغة الجازايرية (ب حرف عربي وللا لاتيني؛ التيفيناغ خسارة ما زال مشي مدعوم)

اللوغة الأمازيغية (ب حرف عربي وللا لاتيني؛ التيفيناغ خسارة ما زال مشي مدعوم)

اللوغة العربية

اللوغة العربية اللوغات اللاتينية

اللوغات السلافية…

عبَّز على الوصلة باش تسجّل عندك برنامج XMind:

ڥيديويات يوتيوب باش تددي فكرة زيادة على التفراع MindMapping: